
OM ISLAM 


CT, Allahs Navn, den Nådige, den Barmhjertige. 


Islam som blev åbenbaret for Muhammad (Gfvmh) er 
fortsættelsen og kulminationen af alle de forudgående 
åbenbarede religioner og er derfor gældende til alle tider og 
for alle folk. Islams status bliver støttet af blændende 
kendsgerninger. For det første er der ingen anden åbenbaret 
bog, som stadig findes i samme form og indhold, som den 
blev åbenbaret i. For det andet gør ingen anden religion noget 
overbevisende krav på at give vejledning på alle livets 
områder til alle tider. Men Islam henvender sig til 
menneskeheden <i  SKalmindelighed  sog fremsætter 
grundlæggende vejledning vedrørende alle menneskets 
problemer. Hertil kommer, at den har stået imod den 1400-år 
lange prøve og har alle muligheder for at etablere et ideelt 
samfund, som under den sidste profet Muhammad (Gfvmhb). 


Det var et mirakel, at profeten Muhammad kunne vinde selv 
sine værste fjender til Islam, uden tilstrækkelige materielle 
midler. Afgudsdyrkere, blinde tilhængere af forfædrenes 
skikke, stiftere af stammefejder, folk der misbrugte 
menneskelig værdighed og blod, blev til det mest 
disciplinerede folk under Islam og profetens vejledning. 
Islam gav dem nye udsyn til åndelige højder og menneskelig 
værdighed, ved at erklære retskaffenhed for eneste kriterium 
for dyd og ære. Islam formede deres sociale, kulturelle, 
moralske og forretningsmæssige liv med grundlæggende love 
og principper, hvilket i høj grad er i overensstemmelse med 

menneskets natur og følgelig anvendeligt til alle tider. 


Det er så beklageligt, at den kristne vestlige verden anså 
Islam for at være en rivaliserende religion, i stedet for 
oprigtigt at prøve at forstå den fantastiske fremgang Islam 
havde fra begyndelsen. Denne tendens vandt indpas gennem 
korstogenes århundreder, og der blev udgivet voldsom og 
omfattende litteratur for at plette Islams ry. Men Islam er 
begyndt at åbenbare sin ægthed for nutidens lærde, hvis 
dristige og objektive iagttagelser af Islam modsiger alle de 
såkaldt upartiske orientalisters angreb rettet imod Islam. Her 
følger nogle kommentarer om Islam, fremsat af nogle af 
nutidens store og anerkendte ikke-muslimske lærde. 
Sandheden behøver ingen fortalere til at tale sin sag. Men den 
vedvarende, ondsindede propaganda imod Islam har skabt 
stor forvirring i selv de frie og objektive tænkeres sind. 
Følgende citater kan forhåbentlig bidrage til en mere objektiv 
vurdering af Islam. 


"Islam erstattede munkeagtighed med mandighed. Den giver 
håb til slaven, broderskab til menneskeheden og anerkendelse 
af de fundamentale kendsgerninger i menneskets natur." 
Canon Taylor, afhandling oplæst ved kirkekongres i 
Wolverhampton, 7. okt. 1887, citeret af Arnond i "The 
preaching of Islam", ss 71-72. 


"Retfærdighedssans er en af Islams smukkeste idealer, for 
mens jeg læser i Koranen, finder jeg disse dynamiske 
livsprincipper, ikke mystisk men praktisk morallære for 
daglig livsførelse, der passer til hele verden." Sarojini Naidu, 
Foredrag om Islams Idealer, se "Speeches and writings of 
Sarojini", Madras, 1918, s 167. 

"Historien gør det imidlertid klart, at legenden om fanatiske 
muslimer, der fejer gennem verden og med sværdet i hånd 
påtvinger besejrede folk Islam, er en af de mest groteske og 
tåbelige myter, som historikere nogensinde er fremkommet 
med." De Lacy O'Leary, "Islam at the crossroads" s 8, 
London, 1923. 


"Men Islam har stadig flere ydelser for menneskehedens sag. 
Når alt kommer til alt, står den nærmere det virkelige Østen 
end Europa, og den har en storslået tradition for forståelse 
racerne imellem og samarbejde. Intet andet samfund kan 
fremvise samme held med at forene så mange forskellige 
menneskeracer i ligestilling, muligheder og stræben. Islam 
har stadig evnen til at forsone umiddelbart uforsonlige race- 
og traditionselementer. Hvis modsætningsforholdet mellem 
Østen og Vestens mægtige samfund nogensinde skulle 
erstattes af samarbejde, er Islams mellemkomst en 
uundværlig betingelse. Løsningen på det problem, Vesten står 
overfor i sit forhold til Østen, ligger i det store og hele i 
Islams hånd. 


Håbet for et fredeligt udfald forstærkes umådeligt, hvis de 
forenes. Men hvis Europa, ved at afvise samarbejde med 
Islam, kaster det i modstandernes arme, kan udfaldet kun 
blive katastrofalt for begge parter." H.A.R. Gibb, "Whither 
Islam", s 379, London 1932. 


"Jeg har altid næret stor agtelse for Muhammads religion på 
grund af dens vidunderlige livskraft. Det er efter min mening 
den eneste religion, der besidder en tilpasningsevne til 
tilværelsens skiftende faser, som appellerer til alle aldre. Jeg 
har studeret ham - den vidunderlige mand - og efter min 

mening er han langt fra en antikrist, han må snarere kaldes 
Menneskehedens Frelser. Jeg er overbevist om, at hvis han 
overtog ledelsen af den moderne verden, ville han kunne løse 
alle dens problemer på en måde, der ville medføre den stærkt 
tiltrængte fred og lykke. Angående Muhammads tro spår jeg, 
at den vil finde bred tilslutning i fremtidens Europa, ligesom 
den er begyndt at blive almindelig anerkendt af Europa i 
dag." G.B. Shaw, "The genuine Islam", vol. 1, No. 81936. 


"En ophævelse af racebevidsthed som mellem muslimer er en 
af Islams fremragende præstationer, og i parentes bemærket 
er der i vor moderne verden et presserende behov for 
udbredelsen af denne islamiske dyd." A.J. Toynbee, 
"Civilization on Trial" N.Y. 1948, s 205. 


"Islams opståen er måske den mest utrolige begivenhed i 
menneskets historie. Udsprunget blandt et folk som tidligere 
var ubetydelige, spredtes Islam i løbet af et århundrede over 
halvdelen af jorden, hvor den tilintetgjorde mægtige imperier, 
underkendte gamle religioner, omformede menneskeracers 
sind, og opbyggede en helt ny verden - Islams verden. 


Jo nøjere vi undersøger denne udvikling, jo mere usædvanlig 
forekommer det. De andre store religioner vandt langsomt 
deres vej frem ved besværlige kampe og sejrede til sidst med 
hjælp fra magtfulde herskere, der var konverteret til den nye 
tro. Kristendommen havde sin Konstantin, og Buddhismen 
sin Asoka, begge gav de verdslig myndighed til hver deres 
udvalgte kult. Det var ikke tilfældet med Islam. Opstået i et 
ørkenland, tyndt befolket af en nomaderace, som ikke 
udskilte sig synderligt fra andre mennesker. Islam stormede 
frem på sine mægtige eventyr, med den dårligst tænkelige 

menneskelige opbakning og under de mest ugunstige 
materielle forhold. Ikke desto mindre sejrede Islam med 
tilsyneladende mirakuløs lethed, og et par generationer så det 
flammende månesegl båret sejrende fra Pyrenæerne til 
Himalaya-bjergene og fra  Centralasiens ørken til 
Centralafrikas ørken." A.M.L. Stoddard, citeret i "Islam - The 
religion of all Prophets", Begum Bawani Waqf, Karachi 
(Pakistan) s 56. 


"Islam er en religion der i sit inderste væsen er rationalistisk, 
i ordets bredeste betydning. Definitionen på rationalisme som 
et system, der baserer religiøse overbevisninger på 
principper, fremsat af fornuften, passer præcist. Det kan ikke 
benægtes, at mange dogmer og teologiske systemer, og også 
mange slags overtro, fra tilbedelsen af helgener til brugen af 
rosenkrans og amuletter, er blevet overført til hovedstammen 
af den islamiske tro. På trods af den i alle henseender 
værdifulde udvikling af profeten Muhammads lære, har 
Koranen ufravigeligt beholdt sin plads som det 
grundlæggende udgangspunkt, og dogmet om Guds Enhed er 
altid blevet forkyndt deri med en pragt, en storslåethed, en 
uforanderlig renhed og med en undertone af sikker 
overbevisning, som er svær at finde overgået udenfor Islams 
grænser. Denne troskab mod religionens grundlæggende 
dogme, den elementære enkelthed i den formel, hvormed det 
fremstilles, beviset for at den vinder ved den brændende 
overbevisning, som missionærerne, der udbreder den, 
udviser, er så mange gode grunde, der forklarer fremgangen 
for den islamiske missions anstrengelser. En tro så præcis, så 
fuldstændig fri forteologiske forviklinger og derfor så 
lettilgængelig for den almindelige forstand, forventes måske 

at besidde og besidder faktisk en enestående kraft til at vinde 
sin vej frem til menneskets bevidsthed." Edward Mortet, "La 
propagande Chretienne et ses adversaires Musulmans", Paris 
1890. (Citeret af T. W. Arnold i "The preaching of Islam", 
London, 1913, ss 413-414. 


"Jeg er ikke muslim i sædvanlig forstand, skønt jeg håber at 
jeg er muslim som 'én der underkaster sig Gud', men jeg er 
overbevist om, at der er et vældigt forråd af guddommelig 
sandhed indbygget i Koranen og andre tilkendegivelser af 
den Islamiske vision, som jeg og andre vesterlændinge stadig 
har meget lære af, og Islam er unægtelig en stærk udfordrer 
til forsyningen af strukturen for fremtidens ene religion." W. 
Montgomery Watt, "Islam and Christianity Today". London 
1983, s. IX. 


On Islam 
TILBEDELSE I ISLAM 


CT; Allahs Navn, den Nådige, den Barmhjertige. 


Begrebet tilbedelse i Islam bliver misforstået af mange 
mennesker, selv af nogle muslimer. Tilbedelse forstås 
sædvanligvis som det at udøve rituelle handlinger, såsom 
bønner, faste, velgørenhed, 0o.s.v. Denne begrænsede 
forståelse af tilbedelse er kun en del af betydningen af 
tilbedelse i Islam. Det er derfor, den traditionelle definition af 
tilbedelse i Islam er vidtfavnende, og omfatter næsten alt i 
ethvert menneskes virke. Definitionen lyder nogenlunde 
således: "Tilbedelse er et omfattende udtryk for alt det, Gud 
elsker af en persons ydre og indre ytringer og handlinger." 
Med andre ord, tilbedelse er alt det man siger og gør for 
Allahs skyld, med det formål at glæde Skaberen. Dette 
indbefatter selvfølgelig ritualer, såvel som tro, sociale 
aktiviteter og en personlig indsats for ens medmenneskers 
almene vel. 


Islam ser på mennesket som en helhed. Man påbydes at 
underkaste sig Allah fuldstændigt, som Koranen befalede 
profeten Muhammad (Gfvmh) at gøre: "Sig (O Muhammad) 
min bøn, mit offer, mit liv og min død er helliget Allah; Han 
har ingen partner og jeg er påbudt at være imellem dem der 
underkaster sig, og er Muslimer." (6:162) Det naturlige 
resultat af denne underkastelse er, at alle ens aktiviteter skal 
tilpasses efter den vejledning, man modtager af den, man 
underkaster sig. Eftersom Islam er en livsstil, kræver det, at 

dens tilhængere former deres liv efter dens lære i enhver 
henseende, religiøs eller andre. Det lyder måske underligt for 
nogle, som anser religion for at være et personligt forhold 
mellem det enkelte menneske og Gud, uden at det har 
indflydelse på ens aktiviteter udover ritualerne. 


Faktisk værdsætter Islam ikke ritualer alene, når de udføres 
mekanisk og uden indflydelse på ens indre liv. Koranen 
henvender sig til de troende og deres naboer blandt "bogens 
folk", som de diskuterede ændringen af Qibla (bederetningen) 
med i det følgende vers: 


Det er ikke retskaffenhed når du (i din bøn) vender ansigtet 
mod øst eller vest; men det er retskaffenhed at tro på Allah og 
den Sidste Dag og englene og Bogen og budbringerne; (og 
det er retskaffenhed) at bruge af sin formue - uanset at man 
holder af den - på ens beslægtede, på forældreløse, på de 
trængende, på de rejsende, på dem der beder om hjælp og til 
at frikøbe slaver; at være punktlig med bønnen og (den rette) 
handling, regelmæssigt at være godgørende, at fuldbyrde de 
kontrakter man har indgået og at være fast og pålidelig i 
smerte og modgang og i krigstider. Sådanne er folk af 
sandhed, de, der vender sig til Allah. (2:177). 


Handlingerne i det ovenstående vers, er retskafne handlinger, 
og de er kun en del af tilbedelse i Islam. Profeten (Gfvmh) 
fortalte os om troen, som er grundlaget for tilbedelse, at den 
er "sammensat af godt og vel 60 grene; af hvilke den højeste 
er troen på Allahs Enhed, det vil sige, at der ingen Gud er 
undtagen Allah; og den laveste form for tilbedelse er at fjerne 
forhindringer og snavs fra folks vej. 


"Anstændigt arbejde anses for en slags tilbedelse. Profeten 

(Gfvmh) sagde: "Den der ved aftenstide er træt af dagens 
arbejde, vil få sine synder tilgivet af Gud." At søge viden er 
en af de største former for tilbedelse. Profeten (Gfvmh) 
fortalte sine venner, at "det at søge viden er en (religiøs) pligt 
for enhver muslim." I en anden udtalelse sagde han: "Det at 
søge viden i en time er bedre end at bede i 70 år." Selskabelig 
høflighed og samarbejde er en del af tilbedelsen, når det 
gøres for Allahs skyld, som Profeten fortalte os: "At modtage 
dine venner med et smil er en form for velgørenhed, at hjælpe 
en person med at læsse hans arbejdsdyr er en velgørende 
gerning og at fylde din nabos spand med vand er en 
velgørenhed. 


"Det er værd at bemærke, at selv det at gøre sine pligter ses 
som en form for tilbedelse. Profeten (Gfvmhb) fortalte os at alt 
hvad en mand bruger på sin familie, er en form for 
velgørenhed; han vil blive belønnet for det, hvis det han 
bruger er erhvervet ved hjælp af lovlige midler. Venlighed 
imod ens familiemedlemmer er en handling af tilbedelse, som 
når man bogstaveligt talt putter en mundfuld mad i sin kones 
mund. Ikke kun dette, men selv de handlinger vi i høj grad 
nyder at udføre, når de udføres ifølge Profetens vejledning, 
betragtes som tilbedelseshandlinger. Profeten (Gfvmh) 
fortalte sine venner, at de ville få belønning selv for at have 
samleje med deres hustruer. Vennerne blev forbavsede og 
spurgte: "Hvordan er det muligt at blive belønnet for at gøre 
noget, vi i høj grad nyder?" Profeten spurgte dem: "Forestil 
jer, at I tilfredsstiller jeres lyster ulovligt, tror I så ikke, at I 
vil blive straffet for det?" De svarede "Jo." Derpå sagde 
Profeten: "Ved at tilfredsstille jeres begær lovligt med jeres 
hustruer, bliver I belønnet for det." Dette betyder at det er en 

handling af tilbedelse. Islam anser således ikke sex for noget 
urent, man bør undgå. Det er kun urent og syndigt, når det 
tilfredsstilles udenfor ægteskab. 


Udfra det foregående er det tydeligt, at begrebet tilbedelse i 
Islam er et vidtomfattende begreb, som indeholder alle 
positive handlinger hos den enkelte. Dette er selvfølgelig i 
overensstemmelse med Islams altomfattende natur, som 
livsstil. Den regulerer det menneskelige liv på alle niveauer; 
det personlige, det sociale, det økonomiske, det politiske og 
det åndelige. Derfor yder Islam vejledning ned til mindste 
detalje i ens liv, på alle niveauer. Ved således at følge disse 
detaljer, følger man islamiske forskrifter på de enkelte 
områder. Det er meget opmuntrende, når man bliver klar 
over, at Gud anser alle ens aktiviteter som 
tilbedelseshandlinger. Dette burde få enhver til at søge Allahs 
tilfredshed i sine handlinger, og altid prøve at opføre sig på 
den bedst mulige måde, hvad enten hans overordnede vogter 
over ham, eller han er alene. Der vil altid være den evige 
tilsynsførende som ved alt, nemlig Allah. Når vi først omtaler 
den ikke-rituelle tilbedelse i Islam, er det ikke for at 
undervurdere vigtigheden af de rituelle handlinger. Rituel 
tilbedelse, hvis den udføres i den sande ånd, højner faktisk 
mennesket moralsk og åndeligt, og sætter ham i stand til at 
udføre sine aktiviteter på alle livets områder i 
overensstemmelse med Allahs vejledning. Blandt den rituelle 
tilbedelse indtager Salah (rituel bøn) nøglestillingen af to 
grunde. For det første er den kendetegnet på en troende. 
Dernæst afholder bønnen det enkelte menneske fra at foretage 
alle slags vederstyggeligheder og uvaner, ved at give ham en 
mulighed for direkte kommunikation med sin Skaber, mindst 

fem gange om dagen, hvorved han fornyer sin pagt med 
Allah og igen og igen søger Hans vejledning: "Dig alene 
tilbeder vi, Dig alene beder vi om hjælp. Led os på den Rette 
Vej" (1:5-6). Faktisk er Salah den første praktiske 
tilkendegivelse af tro og også den første af de grundlæggende 
betingelser for den troendes fremgamg: "De troende vil 
visselig udvikle sig (fra trin til trin), de som er ydmyge i 
deres bønner." (23:2-3). Det samme er blevet betonet af 
profeten (Gfvmh) på en anden måde. Han siger: "For dem, 
som fremfører Salah med stor omhu og punktlighed, bliver 
den som et lys, et bevis på deres tro og en årsag til deres 
frelse på Dommedag." 


Efter Salah er Zakah (obligatorisk skat til underhold af 
fattige) en vigtig søjle i Islam. I Koranen bliver Salah og 
Zakah mest omtalt samlet. Ligesom Salah er Zakah en 
tilkendegivelse af tro, som bekræfter at Gud er Eneejer af alt i 
universet, og alt hvad vi besidder, er betroede midler i vore 
hænder, over hvilke Allah har gjort os til formyndere, for at 
forvalte dem på den måde, som Han har fastlagt: "Tro på 
Allah og Hans sendebud og giv ud af det, Vi har gjort Jer til 
arvinger af." (57:8). I den henseende er Zakah en handling af 
hengivenhed, der ligesom bøn bringer den troende tættere på 
sin Herre. 


Udover dette er Zakah en måde at omlægge rigdom, så 
forskellen mellem klasser og grupper bliver mindre. Det er et 
reelt bidrag til social stabilitet. Ved at rense den riges sjæl for 
egoisme og den fattiges sjæl for misundelse og vrede imod 
samfundet, tilstopper det de kanaler, der fører til klassehad, 

og lader på den måde nye broderskaber og solidaritet springe 
frem. 


Siyam (faste i Ramadan måneden) er en anden søjle i Islam. 
Fastens væsentligste opgave er at gøre muslimen ren "indefra' 
ligesom andre aspekter af Shariah gør ham ren 'udefra'. På 
grund af denne renhed retter han sig efter det, der er rigtigt og 
godt, og undgår det, der er falsk og dårligt. Dette kan vi læse 
i vers 2:184 1 Koranen: "Q I som tror, det er Jer foreskrevet at 
faste, ligesom det var foreskrevet dem før Jer, for at I må 
blive retfærdige." I en pålidelig overlevering, berettede 
Profeten, at Allah sagde: "Han (muslimen) indstiller 
midlertidigt mad, drikke og tilfredsstillelse af sit seksuelle 
begær for Min skyld." Således bliver hans belønning, ifølge 
Allahs store gavmildhed. 


Dernæst vækker faste den enkeltes samvittighed og giver den 
spillerum til udfoldelse i en fælles oplevelse for hele 
samfundet på én gang, for på den måde at give den enkelte 
mere styrke. Desuden tilbyder faste den overbebyrdede 
menneskelige maskine et tvunget hvil i en hel måned. Faste 
minder ligeledes den enkelte om dem, der mangler 
livsnødvendigheder hele året igennem eller hele livet 
igennem. Det får den fastende til at indse andres lidelser, de 
ringere stillede brødre i Islam, og således fremkalder det en 
følelse af sympati og godhed mod dem. 


Tilsidst kommer vi til Al-Hajj (pilgrimsrejse til Allahs Hus i 
Mekka). Denne meget vigtige søjle i Islam giver udtryk for et 
enestående sammenhold, der driver alle slags forskelle bort. 
Muslimer fra alle verdenshjørner, der bærer det samme tøj, 
besvarer pilgrimsfærdens kald med én stemme og ét sprog: 

"LABBAIK ALLA HUMMA LABBAIK" (Her er jeg til Din 
tjeneste O Herre!). På pilgrimsfærden udøves der fuldstændig 
selvdisciplin og kontrol, hvor ikke kun hellige ting er holdt i 
ære, men selv planter og fugles liv er ukrænkeliggjort, så alt 
lever i sikkerhed: "Dette (er Allahs bud). Og den, der ærer 
Allahs hellige ting, vil få det godt hos sin Herre." (22:31). 
"Således (er det). Og den, som ærer Allahs hellige tegn (skal 
vide), at det, at ære dem på rette måde kommer visselig af 
hjerternes gudsfrygt." (22:33). 


Pilgrimsrejse giver alle muslimer fra alle grupper, klasser, 
organisationer og regeringer fra hele den muslimske verden 
en mulighed for at mødes hvert år til en stor kongres. Tiden 
og mødestedet for denne kongres er bestemt af deres eneste 
Gud. Invitation til at deltage er åben for enhver muslim. 
Ingen har magt til at udelukke nogen som helst. Enhver 
muslim, der deltager er garanteret fuld sikkerhed og frihed, 
når blot han ikke selv krænker dens sikkerhed. 


Tilbedelse i Islam, hvad enten den er rituel eller ikke-rituel, 
oplærer således den enkelte, på en sådan måde, at han elsker 
sin Skaber mest og derved får en urokkelig vilje og ånd til at 
fjerne alt ondt og undertrykkelse fra det menneskelige 
samfund, og gøre Allahs ord fremherskende i verden. 


Øm Islam 
OM KORANEN 


CT; Allahs Navn, den Nådige, den Barmhjertige. 


Menneskeheden har modtaget den Guddommelige vejledning 
igennem to kanaler: For det første gennem Allahs ord, og for 
det andet gennem profeterne, som blev valgt af Allah til at 
videregive Sin Vilje til mennesker. Disse to ting har altid hørt 
sammen, og forsøg på at kende Allahs vilje ved at tilsidesætte 
enten den ene eller den anden af disse to, har altid ledt på 
vildspor.Hinduerne forsømte deres profeter og brød sig kun 
om deres bøger, der blot viste sig at være ordgåder, som de til 
sidst tabte. Ligeledes lagde de kristne, uden at tage det 
mindste hensyn til Guds Bog, al vægt på Jesus og ophøjede 
ham således ikke kun til guddommelighed, men mistede også 
selve essensen af Tawhid, (monoteisme) som Biblen 
indeholder. 


Det er en kendsgerning, at de væsentligste skrifter, som blev 
åbenbaret før Koranen, dvs. Det gamle og Det nye 
Testamente, kom i bogform længe efter profeternes tid, 
ligesom oversættelserne. Det var fordi Moses' og Jesus' 
tilhængere ikke gjorde noget særligt forsøg på at bevare disse 
åbenbaringer i løbet af deres profeters liv. Tværtimod blev de 
skrevet længe efter deres død. Det vi nu har i form af Biblen 
(Det gamle såvel som Det nye Testamente), er således 
oversættelser af individuelle personers beretninger om de 
oprindelige åbenbaringer, som indeholder tilføjelser og 
udeladelser, udført af de nævnte profeters tilhængere. 


eo" 16 0 


On Islam 


Derimod eksisterer den sidst åbenbarede Bog, Koranen, 
endnu i sin originale form. Allah selv garanterede dens 
bevarelse, og derfor blev hele Koranen skrevet mens Profeten 
Muhammad (Gfvmh) levede, dog på separate stykker 
palmeblade, pergament, knogler 0.s.v. Desuden lærte flere 
tusinde af Profetens følger hele Koranen udenad og Profeten 
selv plejede at fremsige den for englen Gabriel en gang om 
året, og 2 gange da han var døende. Derefter overdragede den 
første kalif Abu Bakr samlingen af hele Koranen i et bind til 
Profetens skriver, Zaid Ibn Thabit. Dette bind var hos Abu 
Bakr til hans død. Dernæst var det hos den anden kalif Umar 
og efter ham kom det til Hafsa, Profetens hustru. Det var 
udfra dette originale eksemplar, den tredje kalif Uthman, 
udfærdigede adskillige andre eksemplarer og sendte dem til 
forskellige muslimske områder. 


Koranen blev så omhyggeligt bevaret, fordi den skulle være 
Vejledningens Bog for menneskeheden til alle tider. Derfor 
henvender den sig ikke kun til araberne, i hvis sprog den blev 
åbenbaret. Den taler til os som mennesker: "Oh menneske! 
Hvad har ledt dig bort fra din Herre?" 


Muhammads (Gfvmh) og gode muslimers eksempel har 
gennem tiderne grundfæstet anvendeligheden af Koranens 
lære. Koranens karakteristiske problemstilling er, at dens 
vejledning gælder menneskets almene vel og er baseret på 
muligheder indenfor dets rækkevidde. I hele sit omfang er 
Koranens visdom afgørende. Den hverken fordømmer eller 
piner kroppen eller forsømmer sjælen. Den menneskeliggør 
ikke Allah eller guddommeliggør mennesker. Alt er 

omhyggeligt placeret hvor det hører til, i skabelsens 
fuldkomne system. 


De lærde, som hævder, at Muhammad (Gfvmhb) var forfatter 
tl Koranen påstår faktisk noget, som er menneskeligt 
umuligt. Kunne et menneske, som levede i det 6. århundrede 
e.Kr. fremkomme med sådanne videnskabelige sandheder 
som Koranen indeholder? Kunne han beskrive fostrets 
udvikling i livmoderen så nøjagtigt som vi finder det 
beskrevet i nutidens videnskab? Og er det i øvrigt logisk at 
tro, at Muhammad (Gfvmh) som indtil 40-års alderen kun var 
kendt for sin ærlighed og retskaffenhed, pludselig begyndte 
forfatterskabet til en bog af enestående litterær værdi, som 
end ikke nogen af de utallige arabiske digtere og talere af 
højeste karat kunne producere? Og sidst af alt, er det rimeligt 
at sige, at Muhammad (Gfvmh), der var kendt som Al-Ameen 
(den sanddru) i sit samfund og som stadig beundres af ikke- 
muslimske lærde for sin ærlighed og retskaffenhed, kom med 
en falsk påstand og på denne usandhed kunne oplære flere 
tusinde karakterstærke, retskafne og ærlige mænd, som blev i 
stand til at skabe det bedste menneskelige samfund på 
jorden? 


Enhver der oprigtigt og fordomsfrit søger sandheden, må 
bestemt komme til den overbevisning, at Koranen er Allahs 
åbenbarede Bog. Selv om vi ikke nødvendigvis er enige i alt, 
hvad de har sagt, fremsætter vi her nogle betydningsfulde 
lærde ikke-muslimers meninger om Koranen. Læserne kan 
nemt se hvordan den moderne verden kommer tættere på 
virkeligheden, hvad angår Koranen. Vi beder alle 
åbensindede lærde om at studere Koranen i lyset af de 

førnævnte punkter. Vi er sikker på, at ethvert sådant forsøg 
vil overbevise læseren om, at Koranen aldrig kunne være 
blevet skrevet af et menneske. 


"Hvor ofte vi end vender os mod den (Koranen), frastøder 
den os først, gang på gang, men snart tiltrækker og forbløffer 
den, og til sidst bestyrker den vores ærbødighed. Koranens 
stil er, i overensstemmelse med dens indhold og sigte, streng, 
ophøjet, frygtelig - hvert øjeblik oprigtigt enestående. Denne 
Bog vil således blive ved med at have en særdeles stærk 
indflydelse til alle tider." -Goethe- Citeret i T.P. Hughes' 
"Dictionary of Islam" p. 526 


"Koranen indtager ganske vist en betydningsfuld plads 
iblandt verdens store religiøse bøger. Skønt det er den yngste 
af de epokegørende værker i sin litteraturklasse, står den ikke 
tilbage for nogen af dem hvad angår den forunderlige 
påvirkning, den har haft på store grupper af mennesker. Den 
har så godt som skabt en ny fase i menneskelig tankegang og 
en ny  karaktertype. Først forandrede den nogle 
forskelligartede ørkenstammer på den arabiske halvø, til en 
nation af helte, og så fortsatte den med at skabe de vidtstrakte 
politisk-religiøse organisationer i den islamiske verden, der er 
en af de store magter, som Europa og Østen må regne med i 
dag." -G. Margoliouth- Introduction to J.M. Rodwell's The 
Koran, New York: Everyman's Library, 1977, p. VII 


"Et værk, der fremkalder så stærke og tilsyneladende 
uforenelige følelser, selv hos den forbeholdne læser, der er 
fjern hvad angår tid, og endnu mere hvad angår psykisk 
udvikling. Et værk, som ikke kun besejrer den modvilje 
læseren måske har, når han begynder gennemlæsningen, men 

som ændrer denne fjendtlige følelse til forbavselse og 
beundring. Sådan et værk må bestemt være en vidunderlig 
frembringelse af den menneskelige forstand, og et problem af 
største interesse for enhver eftertænksom iagttager af 
menneskehedens skæbne." -Dr. Steingass- Citeret i T.P. 
Hughes Dictionary of Islam, p.p. 526-7. 


"Den førnævnte iagttagelse gør hypotesen, fremsat af dem der 
anser Muhammad for at være forfatter til Koranen, uholdbar. 
Hvordan kunne en mand, fra at være analfabet, blive den 
mest betydningsfulde forfatter, målt i litterær værdi, i hele 
den arabiske litteratur? Hvordan kunne han udtale sig om 
videnskabelige sandheder, som intet andet menneske umuligt 
kunne have udviklet på daværende tidspunkt, og alt dette 
uden at han én eneste gang lavede den mindste fejl i 
udtalelser om emnet?" -Maurice Bucaille- The Bible, The 
Quran and Science. 1978, p. 125. 


"Derfor bør dens værdi som litterært værk måske ikke her 
måles efter nogle forudfattede subjektive og æstetiske 
leveregler, men snarere efter den påvirkning, den havde på 
Muhammads samtidige og landsmænd. Hvis den talte så 
stærkt og overtalende til hans tilhøreres hjerter, at den kunne 
sammenføje hidtil radikale og modstridende elementer til én 
fast og velorganiseret gruppe, ansporet af tanker, der rakte 
langt udover dem, som indtil da havde præget det arabiske 
sind, så var dens veltalenhed perfekt, simpelthen fordi den 
skabte en civiliseret nation ud af barbariske stammer, og 
kastede et ny islæt ind i historiens gamle forkvaklethed." -Dr. 
Steingass, citeret i Hughes Dictionary of Islam p. 528. 


"I dette forsøg på at forbedre mine forgængeres præstation, 

og at frembringe noget, som måske bliver accepteret som et 
dog svagt ekko af den arabiske Korans ophøjede talekunst, 
har jeg gjort mig umage med at studere de indviklede og 
varierende rytmer - som foruden selve budskabet - udgør 
Koranens ubestridelige påstand om at rangere mellem 
menneskehedens største litterære mesterværker. Selve dette 
karakteristiske træk - "den uforlignelige symfoni", som den 
troende Pickthall beskrev sin Hellige Bog, "selve disse lyde, 
som bevæger mænd til tårer og begejstring", er næsten blevet 
fuldstændig overset af de tidligere oversættere. Det er derfor 
ikke overraskende, at det de har forarbejdet lyder temmelig 
kedeligt og klangløst, sammenlignet med den prægtigt 
prydede original." -Arthur J. Arberry- The Koran Interpreted. 
London: Oxford University Press. 1964, p. X. 


"En fuldkommen objektiv undersøgelse af Koranen i lyset af 
moderne viden, leder os til at erkende overensstemmelsen 
mellem de to, som det allerede er blevet bemærket ved flere 
lejligheder. Det får os til at anse det for helt utænkeligt, at en 
mand på Muhammads tid kunne have været forfatteren til 
sådanne udsagn, på grund af den viden man besad på hans 
tid. Sådanne overvejelser er tildels det, der giver Koranens 
Åbenbaring sin enestående position, og tvinger den upartiske 
videnskabsmand til at tilstå sin manglende evne til at komme 
med en forklaring, som udelukkende påkalder materialistiske 
ræsonnementer.” -Maurice Bucaille- The Quran and Modern 
Science. 1981, p. 18. 

PROFETSKABET I ISLAM 


CT; Allahs Navn, den Nådige, den Barmhjertige. 


Profetskab er ikke ukendt i Jødedommen og Kristendommen. 
I Islam har det imidlertid en særlig status og betydning. Ifølge 
Islam, skabte Allah mennesket til et ædelt formål: At tilbede 
Ham og lede et retskaffent liv, baseret på Hans lære og 
vejledning. Hvordan skulle et menneske kende sin rolle og 
formålet med at eksistere, hvis ikke det modtog klar og 
praktisk vejledning om, hvad Allah ønskede af mennesket? 
Her kommer behovet for profetskab. Allah har således valgt 
en eller flere profeter fra hvert folk til at overbringe Sit 
Budskab til mennesker. 


Man kan spørge sig selv: Hvordan blev profeterne valgt og 
hvem var berettiget til denne store ære? Profetskabet er 
Allahs velsignelse og gunst, som Han skænker til hvem Han 
vil. Man kan dog, ved at undersøge de adskillige budbringere 
gennem hele historien, genkende tre kendetegn for en profet: 


1. Han er den bedste i sit samfund, moralsk og intellektuelt. 
Dette er nødvendigt, da profetens liv tjener som et eksempel 
for hans tilhængere. Hans personlighed bør tiltrække folk til 
at tage imod hans budskab og ikke jage dem væk på grund af 
hans ufuldkomne karakter. Efter at have modtaget budskabet 
er han ufejlbarlig. Det vil sige, at han ikke ville begå nogen 
synd. Han begik måske mindre fejltagelser, som sædvanligvis 
blev rettet ved åbenbaring. 

2. Han støttes af mirakler, for at bevise, at han ikke er en 
bedrager. Disse mirakler er skænket ved Allahs magt og 
tilladelse, og sker som regel på områder, hvor hans folk 
udmærker sig og er anerkendt som overlegne. Dette kan 
illustreres ved at nævne de betydeligste profeters største 
mirakler i verdens store religioner: Jødedom, Kristendom og 
Islam. 


Moses' samtidige udmærkede sig ved magi. Så hans største 
mirakel var at besejre de bedste magikere i Egypten på den 
tid. Jesus' samtidige var anerkendt som dygtige læger. Derfor 
var hans mirakler at oprejse de døde og kurere uhelbredelige 
sygdomme. Araberne, profeten Muhammads samtidige, var 
kendt for deres talekunst og prægtige poesi. Så profeten 
Muhammads største mirakel var Koranen, hvis modstykke 
ingen af Arabiens utallige digtere og talere kunne producere. 
Desuden er Muhammads mirakel noget specielt. Alle 
tidligere mirakler var begrænset af tid og sted, dvs. de blev 
vist til specifikke folk, på et særligt tidspunkt. Men sådan er 
det ikke med Muhammads mirakel - Koranen. Det er et 
universelt og evigt mirakel. Tidligere generationer har været 
vidner til den og fremtidige generationer vil opleve dens 
vidunderlige natur, som udtrykkes i stil, indhold og åndelig 
højnelse. 


3. Enhver profet erklærer tydeligt, at det han modtager ikke 
er fra ham selv, men fra Gud, til menneskehedens vel. Han 
bekræfter også det, der er åbenbaret før ham, og i nogle 
tilfælde, hvad der bliver åbenbaret efter ham. En profet gør 
dette for at vise, at han kun overbringer budskabet, som er 
blevet ham overdraget af alle folks Eneste Sande Gud, til alle 

tider. Så budskabet er det samme, og har samme formål. Det 
bør derfor ikke afvige fra det, som er åbenbaret før ham og 
det, der kan komme efter ham. 


Profeter er nødvendige for at overbringe Allahs bud og 
vejledning til menneskeheden. Vi har ingen mulighed for at 
vide, hvorfor vi er blevet skabt. Hvad der sker med os efter 
døden. Er der et liv efter døden? Skal vi stå til ansvar for vore 
handlinger? Eller er der nogen belønning eller straf for vore 
gerninger i livet? Disse og mange andre spørgsmål om Allah, 
engle, Paradis, Helvede o.s.v. kan ikke blive besvaret, 
undtagen ved direkte åbenbaring fra Den der skaber og 
kender det usete. De svar må være pålidelige og skal 
overbringes af personer, som vi stoler på og respekterer. 
Derfor er budbringere deres samfunds udvalgte, med hensyn 
til moralsk adfærd og intellektuelle evner. Følgelig er de 
ærekrænkende bibelske historier om nogle af de store 
profeter ikke accepteret af muslimer. Som for eksempel 
fortællingen om, at Lot skulle have begået hor med sine 
døtre, mens han var fuld, eller da David lod en af sine ledere 
dræbe for at ægte dennes hustru. For muslimer er profeter 
større end det disse rygter antyder. Set fra et islamisk syn, 
kan disse ikke være sande. 


Profeterne bliver også mirakuløst støttet af Allah og befalet af 
Ham, til at bekræfte budskabets sammenhæng. Profeternes 
budskab til menneskeheden kan opsummeres således: 


En tydelig opfattelse af Allah: Hans egenskaber, Hans 
skabelse, hvad der bør og ikke bør tillægges Ham. Klar 
forestilling om den usete verden, englene, jinn (ånder), 
Paradis og Helvede. Hvorfor har Allah skabt os? Hvad ønsker 

Han af os, og hvad er belønningen og straffen for at adlyde 
Ham eller være ulydig overfor Ham? Hvordan vi styrer vores 
samfund i overensstemmelse med Hans vilje? Med dette 
menes tydelige bud og love, som når de bliver anvendt rigtigt 
og ærligt, vil resultere i et lykkeligt og ideelt samfund. 


Det er tydeligt ud fra ovenstående, at der ikke findes nogen 
erstatning for profeter. Selv nutildags, med videnskabens 
udvikling, er åbenbaring den eneste pålidelige 
informationskilde om den overnaturlige verden. Vejledning 
kan ikke opnås, hverken fra videnskaben eller fra mystiske 
oplevelser. Den første er for materialistisk og begrænset. Den 
anden er for subjektiv og hyppigt misvisende. 


Det vides ikke med sikkerhed, hvor mange profeter, Gud har 
sendt til menneskeheden. Nogle muslimske lærde har 
foreslået 240.000 profeter. Vi er kun sikker på det, der er 
nævnt i Koranen, nemlig at Allah har sendt én eller flere 
budbringere til hvert folk. Et af Allahs principper er, at Han 
aldrig kræver et folk ansvarligt med mindre Han har 
tydeliggjort for dem, hvad de skal gøre og hvad de ikke skal 
gøre. Koranen nævner navnene på 25 profeter og antyder, at 
der har været andre, som ikke er blevet nævnt for profeten 
Muhammad (Gfvmh). Disse 25 inkluderer Noah, arkens 
mand, Abraham, Moses, Jesus og Muhammad. Disse 5 er de 
største blandt Allahs budbringere. De kaldes "de 
beslutsomme" profeter. 

Et fremtrædende aspekt af den islamiske tro på profetskabet 
er, at muslimer tror på og respekterer alle Allahs budbringere, 
uden undtagelse. Da alle profeterne kom fra den samme 
Eneste Gud, med det samme formål - at lede menneskeheden 

tl Allah - er troen på dem alle logisk, og en ubetinget 
nødvendighed. Det at acceptere nogle og benægte andre, må 
udspringe af misforståelser af profeternes rolle eller racistiske 
fordomme. Muslimer er det eneste folk i verden, som anser 
troen på alle Allahs profeter som en trossætning. Jøderne 
benægter således Jesus Kristus og Muhammad (Gfvmh). De 
Kristne benægter Muhammad (Gfvmh), og i virkeligheden 
benægter de Moses, fordi de ikke følger hans love. 
Muslimerne accepterer alle Allahs budbringere, som har bragt 
vejledning til menneskeheden. De åbenbaringer som disse 
profeter bragte fra Allah, er dog blevet forfalsket på den ene 
eller den anden måde. Troen på alle Allahs budbringere er 
pålagt muslimer af Koranen: "Sig (O muslimer): Vi tror på 
Allah og hvad der er åbenbaret os, og hvad der er åbenbaret 
Abraham og Ismael og Isak og Jakob og stammerne, og på 
det, der blev givet Moses og Jesus, og på det, der blev givet 
(alle) profeterne fra deres Herre. Vi gør ingen forskel på dem, 
og vi er Ham hengiven." (2:136). 


Koranen fortsætter i de følgende vers at underrette 
muslimerne om, at dette er den sande og upartiske tro. Hvis 
andre folk tror på det samme, følger de den rette vej. Hvis de 
ikke gør, må de følge deres egne luner og tilbøjeligheder og 
Allah vil tage sig af dem. Vi læser således: "Og hvis de tror 
på det samme, som I tror på, så er de retledede. Men hvis de 
vender sig bort, så er det alene dem, der skaber splittelse. 
Allah vil da være dig tilstrækkelig (værn) mod dem, og Han 
er den Althørende, den Alvidende. Dette er Allahs religion og 
hvem er en bedre (lærer) i troen end Allah? Og vi tjener Ham 
(alene)". (2:137-38). 

Der er i hvert fald to vigtige punkter, der står i forbindelse 
med profetskabet, som bør afklares. Disse punkter vedrører 
Jesus' og Muhammads roller som profeter, som ofte bliver 
misforstået. Koranens fremstilling af Jesus forkaster begrebet 
om hans "guddommelighed" og at han skulle være den 
"guddommelige søn", og fremstiller ham som en af Allahs 
store profeter. Koranen gør det klart, at Jesus' fødsel uden en 
far, ikke gør ham til Allahs søn, og nævner i denne henseende 
Adam, som blev skabt af Allah, uden en far og en mor: 
"Sandelig, med Jesus er det hos Allah som med Adam. Han 
skabte ham af støv, og så sagde Han til ham: Bliv til, og han 
blev til." (3:59). Ligesom andre profeter udførte Jesus også 
mirakler. For eksempel oprejste han de døde og helbredte de 
blinde og spedalske. Men han gjorde det altid klart, at det 
hele var fra Allah. Misforståelsen om Jesus' personlighed og 
mission fandt faktisk vej blandt hans tilhængere, fordi det 
guddommelige budskab, som han prædikede, ikke blev 
nedskrevet mens han levede, tværtimod blev det nedskrevet 
efter et forløb på omkring 100 år. Ifølge Koranen blev han 
sendt til Israels børn; han bekræftede Torahens gyldighed, 
som var blevet åbenbaret til Moses, og han bragte også 
glædelige nyheder om en endegyldig budbringer efter ham. 
"Og (husk) da Jesus, Marias søn, sagde: Oh Israels børn, jeg 
er visselig Allahs sendebud til jer, som bekræfter og opfylder 
det, som var før mig, nemlig Torahen, og som bringer 
glædeligt budskab om et sendebud, som skal komme efter 
mig, hvis navn skal være den priste." (61:6). 


(Den understregede del er oversættelsen af Ahmad, som er 
profeten Muhammads (Gfvmh) navn). De fleste jøder afviser 
imidlertid hans forkyndelser. De konspirerede imod hans liv 

og efter deres egen mening, korsfæstede de ham. Men 
Koranen gendriver denne opfattelse og siger, at de hverken 
dræbte eller korsfæstede ham, men at han blev oprejst til 
Gud. Der er et vers i Koranen, som antyder, at Jesus kommer 
tilbage, og at alle Kristne og jøder vil tro på ham før han dør. 
Dette støttes også af profeten Muhammads (Gfvmh) 
pålidelige udtalelser. 


Allahs sidste profet, Muhammad (Gfvmh), blev født i 
Arabien i det 6. århundrede e.Kr. Indtil en alder af 40 år 
kendte Mekkas indbyggere ham kun som en mand af 
fortræffelig karakter og kultiverede manerer. Han blev kaldt 
AL-AMEEN (den troværdige). Han vidste heller ikke selv, at 
han skulle blive profet og modtage åbenbaring fra Allah. Han 
opfordrede Mekkas afgudsdyrkere til at tilbede den eneste 
Gud og acceptere ham som profet. Åbenbaringen som han 
modtog blev bevaret i hans levetid, i hans venners 
hukommelse, og blev også nedskrevet på stykker af 
palmeblade, læder o.s.v. Koranen, som den findes idag, er 
således den samme, som blev åbenbaret til ham, ikke en 
stavelse af den er blevet ændret, da Allah selv har garanteret 
dens bevarelse. Denne Koran hævder at være Vejledningens 
Bog til hele menneskeheden til alle tider, og nævner 
Muhammad (Gfvmh) som Allahs sidste profet. 


On Islam 
GUDSBEGREBET I ISLAM 


YA Allahs Navn, den Nådige, den Barmhjertige. 


Det er et kendt faktum, at ethvert sprog har et eller flere 
udtryk, som bruges i forbindelse med Gud og undertiden i 
forbindelse med mindre betydelige guddommeligheder. Dette 
er ikke tilfældet med "Allah". Allah er det personlige navn på 
den Ene Sande Gud. Intet andet kan hedde Allah. Ordet kan 
ikke bøjes i flertal eller køn. Dette viser ordets entydighed når 
det sammenlignes med ordet gud, som kan bøjes i flertal, 
guder eller bøjes i hunkøn, gudinde. Det er interessant at 
bemærke, at Allah er Guds personlige navn i aramæisk, Jesus' 
sprog og søstersprog til arabisk. 


Den Ene Sande Gud er en afspejling af det enestående begreb 
som Islam forbinder med Gud. Intet er lig Allah den 
Almægtige skaber og opretholder af universet, og intet kan 
sammenlignes med Ham. Profeten Muhammad (Gfvmh) blev 
spurgt af sine samtidige om Allah; svaret kom direkte fra 
Allah selv i form af et kort kapitel i Koranen, som anses for 
at være essensen af Enheden eller monoteismens devise. 
Dette er kapitel 112, som lyder: "I Allahs navn, den Nådige, 
den Barmhjertige. Sig: Han er Allah, den Eneste. Allah den 
uafhængige, af hvem alt afhænger. Han avler ikke, ej heller er 
Han født. Og ingen er Hans lige. 

" Visse ikke-muslimer påstår, at Gud i Islam er en hård og 
grusom Gud, som kræver at blive adlydt fuldt ud. Han er ikke 
kærlig og god. Intet kan være fjernere fra sandheden end 
denne påstand. Det er nok at vide, at med undtagelse af et 
kapitel, begynder ethvert af de 114 kapitler i Koranen med 
verset: "I Allahs navn, den Nådige den Barmhjertige." I en af 
profeten Muhammads (Gfvmh) udtalelser får vi fortalt, at 
"Allah er kærligere og venligere end en mor imod sit elskede 
barn. 


" Men Gud er også retfærdig. Derfor må syndere og dem, der 
udøver ondt få deres del af straffen, og de retskafne deres del 
af Hans Gavmildhed og Gunst. Faktisk får Guds egenskab af 
Barmhjertighed fuld tilkendegivelse i Hans egenskab af 
Retfærdighed. Mennesker der lider gennem hele livet for 
Guds skyld, og mennesker der undertrykker og udnytter 
andre mennesker hele livet bør ikke få samme behandling fra 
deres Herre i det næste liv. At forvente den samme 
behandling for dem, vil være det samme som at benægte 
selve troen på menneskets ansvarlighed i det Hinsides, og 
derved gøre drivkraften for et moralsk og retskaffent liv i 
denne verden virkningsløst. Det følgende Koranvers er meget 
tydeligt og ligetil i denne henseende: "Sandelig, for de 
retfærdige er der hos deres Herre salighedens Haver. Skulle 
vi stille dem, der underkaster sig lig med synderne? Hvad 
fejler Jer? Hvorledes dømmer I? (68:34-36) 


Islam forbyder at beskrive Gud i hvilken som helst 
menneskelig skikkelse, eller at skildre Ham som 
foretrækkende bestemte personer eller nationer på basis af 
rigdom, magt eller race. Gud skabte alle mennesker som 

ligeværdige. De kan udmærke sig og vinde Hans gunst, men 
kun gennem retskaffenhed og fromhed. 


Udtryk som "Gud hvilede sig på skabelsens syvende dag", 
"Gud kæmpede mod én af Sine stridsmænd", "Gud er en 
ondskabsfuld konspirator imod menneskeheden" eller at Gud 
er legemliggjort i noget menneske, anses for blasfemi udfra et 
islamisk synspunkt. 


Brugen af Allah som Guds personlige navn er enestående, og 
en afspejling af den vægt, Islam lægger på renheden i troen 
på Gud, som er kernen af budskabet fra alle Guds 
budbringere. På grund af dette anser Islam, det at forbinde en 
hvilken som helst "guddommelighed" eller personlighed med 
Gud, for en dødelig synd, som Gud aldrig vil tilgive, selv om 
Han kan tilgive alle andre synder. 


Skaberen må være af en anden natur end det skabte, for hvis 
Han er af samme natur som det skabte, ville Han være 
tidsbestemt, og ville derfor behøve en skaber. Følgelig er 
intet lig Ham. Hvis Skaberen ikke er tidsbestemt, så må Han 
være evig. Men hvis Han er evig, kan Han ikke være blevet 
skabt, og hvis intet forårsagede Hans tilblivelse, er der intet 
udenfor Ham selv, der forårsager Hans fortsatte eksistens, 
hvilket betyder, at: Han må være selvtilstrækkelig. Og hvis 
Han ikke er afhængig af noget til Sin fortsatte beståen, så kan 
Hans eksistens ikke have nogen slutning. Skaberen er derfor 
evig og evindelig: "Han er den første og den sidste". Han er 
selvtilstrækkelig eller lever i Sig selv eller for at bruge et 
udtryk fra Koranen, Al-Qayyum. Skaberen skaber ikke kun 
for at skabe. Han bevarer også Sine skabninger og borttager 
dem, og Han er den endelige årsag til, hvad der end sker dem. 

Gud er skaberen af alt. Han er alle tings Vogter. Nøglerne til 
himlene og jorden tilhører Ham. Der er intet væsen, som 
kryber på jorden, hvis underhold ikke hviler på Gud. Han 
kender dets leje og dets gemme. 


Guds Egenskaber 


Hvis Skaberen er evig og evindelig, så må Hans egenskaber 
også være evige og evindelige. Han bør hverken miste nogen 
egenskaber eller behøve at tilegne sig nye. Hans egenskaber 
er fuldkomne. Kan der være mere end én skaber med sådanne 
fuldkomne egenskaber? Kan der for eksempel være to 
fuldkomne magtfulde skabere? Et øjebliks betænkningstid vil 
vise, at det ikke er muligt. Koranen opsummerer dette emne i 
det følgende vers: Allah har ikke antaget Sig nogen søn, og 
der er ikke nogen gud sammen med Ham. Så ville enhver gud 
visselig have taget til sig, hvad Han selv havde skabt, og 
nogle af dem ville have besejret andre. Allah er fri for alle 
mangler, og højt hævet over, hvad de tilskriver Ham. (23:91). 


Allahs Enhed 


Koranen påminder os om falskheden af alle såkaldte "guder". 
Til tilbederne af menneskeskabte genstande spørger den: 
"Tilbeder I, hvad I selv har skabt eller har I taget andre til jer 
som beskyttere end Ham, selv sådanne, som ikke har magt til 
at beskytte sig selv." Til tilbederne af himmellegemerne 
citerer Koranen historien om Abraham: "Og da nu natten 
overdækkede ham, så han en stjerne. Han sagde: "Dette er 
min Herre." Men da den gik ned, sagde han: "Jeg elsker ikke 

dem der går ned." Og da månen strålede frem, sagde han: 
"Dette er min Herre." Men da den gik ned, sagde han: "Hvis 
min Herre ikke retleder mig, vil jeg visselig høre til de 
vildfarnes folk." Da han så solen stråle frem, sagde han: 
"Dette er min Herre. Denne er den største! Men da den gik 
ned, sagde han: "O mit folk, jeg siger mig fri af det, som I 
sætter op ved siden af den eneste Gud. Jeg har sandelig vendt 
mit ansigt i al oprigtighed til Ham, som har skabt himlene og 
jorden, og jeg er ikke en af afgudsdyrkerne. (6:76-78). 


De troendes holdning 


For at være muslim, dvs. at overgive sig selv til Allah, må 
man tro på Allahs Enhed, i betydningen af, at Han er den 
eneste Skaber, Beskytter, Forsyner 0.s.v. Men denne tro - 
senere kaldt Tawhid Ar-Rububiyyah - er ikke nok. Mange af 
afgudsdyrkerne vidste og troede, at kun den højeste Gud 
kunne gøre alt dette. Men det var ikke nok til at kalde sig 
muslim. Til Tawhid Ar-Rububuyyah, må man tilføje tawhid 
al-uluhiyyah, dvs. at anerkende den kendsgerning, at det er 
Allah alene der fortjener at blive tilbedt, og på den måde 
afholde sig fra at tilbede et hvilket som helst andet væsen. 


Når man har nået denne viden om den ene sande Gud, bør 
mennesket til stadighed tro på Allah, og bør ikke tillade noget 
eller nogen at få det til at benægte sandheden. Når troen 
træder ind i en persons hjerte, forårsager den visse åndelige 
tilstande, hvilket fører til bestemte handlinger. Disse åndelige 
tilstande og handlinger lagt sammen, er bevis på sand tro. 

Profeten Muhammed (Gfvmh) sagde: "Tro er det, som er 
solidt forankret i hjerterne og som viser sig gennem 
gerninger. 

"Først blandt disse åndelige tilstande kommer følelsen af 


taknemmelighed mod Allah, som kan siges at være essensen i 
ibada (tilbedelse). 


Taknemmelighedsfølelsen er så vigtig, at en vantro kaldes 
"kafir", hvilket betyder "en der benægter sandheden", og også 
"en der er utaknemmelig." 


En troende elsker, og er taknemmelig mod Allah for de rige 
gaver Han skænker ham, men han er klar over det faktum, at 
hans gode gerninger, hvadenten de er af psykisk eller fysisk 
art er langt fra nok til at stå i rimelig forhold til de 
Guddommelige gunstbevisninger. Han er altid urolig for, at 
Gud skal straffe ham, her eller i det Hinsides. Af den grund 
frygter han Allah, overgiver sig til Ham og tjener Ham med 
stor ydmyghed. Man kan ikke være i sådan en sindstilstand 
uden at være opmærksom på Gud, så godt som altid. At 
huske på Gud er således troens drivkraft, uden hvilken den 
visner og dør hen. 


Koranen prøver at fremme denne følelse af taknemmelighed, 
ved ofte at gentage Allahs egenskaber. Vi finder disse 
egenskaber nævnt sammen i de følgende vers i Koranen: Han 
er Allah: Der er ikke nogen gud uden Ham. Han kender det 
skjulte og det åbenbarede, og Han er den Nådige, den 
Barmhjertige. Han er Allah: Der er ingen gud uden Ham: 
Kongen, den Hellige, Den, der skaber fred og sundhed, Den, 
der giver sikkerhed, Beskytteren, den Almægtige, den 
Stærke, den Ophøjede. Hellig er Allah, fri for enhver mangel 

og højt hævet over det, de sætter ved siden af Ham. Han er 
Allah, Skaberen, Frembringeren, Den, der giver alle ting 
form. Ham tilkommer de skønneste og bedste navne. Alt, 
hvad der er i himlene og på jorden lovpriser Ham, og Han er 
den Almægtige, den Alviise. (59:22-24). 


Allah - der er ingen gud undtagen Ham - den Levende, den 
Opretholdende, som ikke selv opretholdes. Slummer rammer 
Ham ikke, ej heller søvn. Ham tilhører, hvad der er i himlene 
og hvad der er på jorden. Hvem er den, der kan gå i forbøn 
hos Ham, undtagen med Hans billigelse? Han ved, hvad der 
er foran dem, og hvad der er bag dem, og de omfatter intet af 
Hans viden, undtaget hvad Han vil. Hans trone omfatter 
himlene og jorden, og dens opretholdelse besværer Ham ikke, 
og Han er den Ophøjede, den Mægtige. (2:255). 


O, I skriftens folk, overdriv ikke i jeres religion og sig intet 
om Allah undtagen sandheden. Messias, Jesus, Marias søn, 
var kun Allahs sendebud og opfyldelsen af Hans ord, som 
Han sendte til Maria, og en barmhjertighed fra Ham. Tro 
derfor på Allah og Hans sendebud og sig ikke: "Treenighed" 
afhold jer derfra, det vil være bedst for jer, thi Allah er kun 
En Gud. Ophøjet er Han og fri for enhver mangel, så at Han 
skulle have en søn. Ham tilhører alt, hvad der er i himlene, og 
alt, hvad der er på jorden. Og Allah er tilskrækkelig som 
beskytter. (4:171) 


